राजा ज्ञानेन्द्रसमक्ष पनि उही पुरानै आशयको प्रस्ताव भारतीय प्रधानमन्त्री मनमोहन सिंहले राखे । बंगलादेशको राजधानी ढाकामा ०६२ को हिउँँदमा आयोजित दक्षिण एसियाली राष्ट्रहरूको सहयोग संगठनको शिखर सम्मेलनको सन्दर्भमा राजा ज्ञानेन्द्र र सिंहबीचको एकल भेटमा आएको यो प्रस्ताव राजाले ठाडै अस्वीकार गरे । अन्तमा सिंहले नेपालको ‘सिरियस’ अवस्थाबारे चिन्ता व्यक्त गरे र राजासँग आँखा नजुधाई बाहिर निस्के । त्यही दिन नयाँदिल्लीमा नेपाली राजनीतिक मूलधारका सात दल र भारतसमेतले आतंककारी भनेर डामेको माओवादीबीच १२ बुँदे सहमति गर्नेबारे भारत सरकारले प्रक्रिया अगाडि बढायो । केही दिनपछि लोकतन्त्रको नारा र ‘निरंकुश राजतन्त्र’विरुद्घको आन्दोलनले अकस्मात् नयाँ मोड लियो । अनि वैशाख ११ गते परिवर्तनको घोषणा भयो ।
